Ir-Regolament tal-Kunsill (KE) Nru 636/95
ta' l-20 ta’ Frar 1995
li jemenda r-Regolament (KEE) Nru 2261/84 li jelenka regoli ġenerali għall-għoti ta’ għajnuna għall-produzzjoni ta’ żejt taż-żebbuġa u ta’ għajnuna għal organizzazzjonijiet ta’ produtturi ta’ żejt taż-żebbuġa
IL-KUNSILL TA’ L-UNJONI EWROPEA,
Wara li kkunsidra t-Trattat li jistabbilixxi il-Komunità Ewropea,
Wara li kkunsidra r-Regolament 136/66/KEE tat-22 ta’ Settembru 1966 dwar il-ħolqien ta’ organizzazzjoni komuni tas-suq fiż-żjut u x-xaħmijiet [1], u partikolarment l-Artikolu 5(4) tiegħu,
Wara li kkunsidra l-proposta mill-Kummissjoni,
Billi, bi qbil ma’ l-Artikolu 17a tar-Regolament (KEE) Nru 2261/84 [2], għas-sena kurrenti ta’ bejgħ il-medji ta’ kemm jinġabar żebbuġ u żejt għall-aħħar erba’ snin ta’ bejgħ iridu jkunu iffissati qabel l-1 ta’ Diċembru u l-istima tal-produzzjoni u l-ammont ta’ għajnuna għall-produzzjoni li tista’ titħallas bil-quddiem trid tkun deċiża qabel l-1 ta’ April; billi, bi qbil ma’ l-Artikolu 18 ta’ dak ir-Regolament, iż-żebbuġ li jinġabar u ż-żejt li jinġabar iridu jkunu iffissat minn żoni ta’ produzzjoni omoġenji sa mhux aktar tard mill-31 ta’ Mejju ta’ kull sena għal dawn l-aħħar erba’ snin ta’ bejgħ iridu jkunu iffissati qabel l-1 ta’ Diċembru u l-istima tal-produzzjoni u l-ammont ta’ għajnuna għall-produzzjoni li tista’ titħallas bil-quddiem trid tkun deċiża qabel l-1 ta’ April; billi, bi qbil ma’ l-Artikolu 18 ta’ dak ir-Regolament, iż-żebbuġ li jinġabar u ż-żejt li jinġabar iridu jkunu iffissat minn żoni ta’ produzzjoni omoġenja mhux aktar tard mill-31 ta’ Mejju ta’ kull sena;
Billi, skond id-dispożizzjonijiet relevanti tal-Komunità li kienu adottati skond l-Artikolu 5(5) tar-Regolament Nru 136/66/EEC, l-għajnuna għall-produzzjoni titħallas lil dawk li jkabbru ż-żebbuġ li għandhom produzzjoni medja ta’ anqas minn 500 kg, u li jitħallsu bil-quddiem dawk li jkabbru ż-żebbuġ li għandhom produzzjoni medja ta’ mhux anqas minn 500 kg, mis-16 ta’ Ottubru ta’ kull sena ta’ bejgħ;
Billi, bil-ħsieb li titjieb l-amministrazzjoni ta’ l-iskema tal-għajnuna għall-produzzjoni taż-żejt taż-żebbuġa, l-istima tal-produzzjoni u dak li jinġabar minnha għandha tkun deċiża fl-istess żmien u wara f’kull sena ta’ bejgħ ta’ żejt taż-żebbuġa biex l-informazzjoni dwarhom tkun aktar aġġornata; billi l-għeluq taż-żmien li fih tkun deċiża l-medja ta’ dak li jinġabar fl-aħħar erba’ snin ta’ bejgħ għandu wkoll ikun estiż biex ikun faċilitat ix-xogħol involut;
Billi, minħabba l-fatt li llum aktar mill-imgħoddi hawn informazzjoni ta’ min jorbot fuqha fejn jidħol il-ħlas bil-quddiem, l-ammont ta’ għajnuna li tista’ tingħata bil-quddiem u l-kwantità li titqies għal ħlas bil-quddiem għandhom jiżdiedu b’riżultat ta’ dan, iżda b’mod li jkun eskluż kull riskju ta’ pagament mhux korrett;
Billi, għalhekk, ir-Regolament (KEE) Nru 2261/84 għandu jkun emendat,
ADOTTA DAN IR-REGOLAMENT:
L-Artikolu 1
Ir-Regolament (KEE) Nru 2261/84 huwa hawnhekk emendat kif ġej:
1. fl-Artikolu 12:
- il-paragrafu 2 jitbiddel b’dan li ġej:
"2. Il-ħlas bil-quddiem:
(a) għandu jkun ugwali għall-ammont miksubbilli jkun immultiplikat l-ammont iffissat tal-għajnuna skond l-Artikolu 17a(2) bil-kwantità ta’ żejt iddikjarat fl-applikazzjoni għall-għajnuna;
(b) ma jistax jingħata jekk:
- il-ġbir taż-żebbuġ u taż-żejt ma jkunux ġew iffissati għas-sena kurrenti ta’ bejgħ bi qbil ma’ l-Artikolu 18,
- jekk il-kontrolli msemmija fl-Artikolu 8(1) u l-kontrolli fuq il-post imsemmija fl-Artikolu 14 (3a) jkunu saru,’"
- il-paragrafu 3 jitħassar;
2. fl-Artikolu 17a:
- fil-paragrafu 1, id-data "l-1 ta’ Diċembru" titbiddel għal "l-1 ta’ Marzu",
- fil-paragrafu 2, id-data "l-1 ta’ April" titbiddel għal "l-1 ta’ Lulju",
- fil-paragrafu 3, il-perjodu ta’ "sitt xhur" jitbiddel għal "tmien xhur",
- fil-paragrafu 4, id-data "15 ta’ Marzu" titbiddel għal "15 ta’ Ġunju".
3. fl-Artikolu 18, id-data "31 ta’ Mejju" titbiddel għal "30 ta’ Ġunju" u d-data "30 ta’ April" għal "31 ta’ Mejju".
L-Artikolu 2
Dan ir-Regolament jidħol fis-seħħ fis-seba’ jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-20 ta’ Frar 1995.